TIDLOR เปิดบ้านต้อนรับผู้บริหาร 12 บริษัท “เวียดนาม” เยี่ยมชมสำนักงาน
TIDLOR เปิดบ้านต้อนรับคณะผู้บริหาร 12 บริษัทชั้นนำ จากประเทศเวียดนาม เข้าเยี่ยมชมสำนักงาน และแลกเปลี่ยนแนวทางการสร้างค่านิยมวัฒนธรรมองค์กรที่ใช้เป็นพื้นฐานการสร้างธุรกิจให้แข็งแกร่งของเงินติดล้อ
TIDLOR เปิดบ้านต้อนรับคณะผู้บริหาร 12 บริษัทชั้นนำ จากประเทศเวียดนาม เข้าเยี่ยมชมสำนักงาน และแลกเปลี่ยนแนวทางการสร้างค่านิยมวัฒนธรรมองค์กรที่ใช้เป็นพื้นฐานการสร้างธุรกิจให้แข็งแกร่งของเงินติดล้อ
29 พ.ย. 2565

นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ จำกัด (มหาชน) หรือ TIDLOR นำทีมเปิดบ้านต้อนรับคณะผู้บริหารจาก 12 บริษัทชั้นนำจากประเทศเวียดนาม ประกอบไปด้วย บริษัทสินเชื่อและบริษัทเทคโนโลยี ทั้งหมด 35 ท่าน ในกิจกรรม “TIDLOR Culture WOW” เพื่อแบ่งปันและแลกเปลี่ยนแนวทางการสร้างค่านิยมและวัฒนธรรมองค์กรที่ใช้เป็นพื้นฐานการสร้างธุรกิจให้แข็งแกร่งของเงินติดล้อ นอกจากนี้ยังได้เยี่ยมชมสำนักงานแผนกต่างๆ และได้พูดคุยถาม-ตอบ วิธีการสร้างค่านิยมองค์กรกับผู้บริหารและทีม Culture Gangster อย่างใกล้ชิด เพื่อเป็นแนวทางในการนำไปใช้วางแผนสร้างค่านิยมองค์กรของตนเองต่อไป
สำหรับการสร้างวัฒนธรรมองค์กรถือเป็นกลยุทธ์สำคัญที่บริษัทฯ ใช้ในการสร้างความแข็งแกร่งและความแตกต่างในการดำเนินธุรกิจในปัจจุบัน
โดยกิจกรรมดังกล่าว มีวัตถุประสงค์เพื่อแบ่งปันความรู้และประสบการณ์การสร้างวัฒนธรรมองค์กรไปยังองค์กรต่างๆ ซึ่งไม่เพียงองค์กรภายในประเทศเท่านั้น แต่ยังขยายไปยังองค์กรต่างประเทศด้วย เพื่อเป็นประโยชน์ในการสร้างวัฒนธรรมองค์กรให้กับหน่วยงานอื่นๆ ต่อไป
ทั้งนี้ กิจกรรม “TIDLOR Culture WOW” จัดขึ้นสำหรับบุคคลภายนอก เพื่อส่งต่อแนวคิดและประสบการณ์ในการขับเคลื่อนธุรกิจผ่านการสร้างวัฒนธรรมองค์กรของเงินติดล้อ ผู้ที่สนใจเยี่ยมชมข้อมูลกิจกรรมเพิ่มเติมได้ที่ www.tidlor.com/academy